**Jari Mäki** (s. 11. lokakuuta 1958) on suomalainen monialayrittäjä ja poliitikko. Parhaiten Mäki tunnetaan omaa nimeään kantavasta osakeyhtiöstä, joka tuo Suomeen yhdysvaltalaisia tuotteita. Ilmajoen Koskenkorvalla sijaitsevan yrityksen päätoimiala on amerikkalaisten autojen varusteiden ja varaosien maahantuonti ja myynti sekä huoltokorjaamotoiminta. Myymälän valikoimiin kuuluu myös vaatteita kuten Stetson-hattuja, kantripaitoja ja vyönsolkia sekä elintarvikkeita kuten vaahterasiirappia ja Kool-Aid-juomajauhetta.

Koskenkorva West -niminen toimipaikka kolmostien varressa muistuttaa amerikkalaista ranchiä rekvisiittoineen. Vuonna 2006 se pääsi mukaan Autoliiton julkaisemaan kirjaan *123 erikoista matkakohdetta Suomessa*. Myymälän, korjaamon ja varaston yhteispinta-ala on yli 2 000 neliömetriä. Mäki esiintyy mielellään yhdysvaltalaisen seriffin asussa, ja hänellä on Indianasta tuotu vanha poliisiauto. Hän omistaa myös Kekkosen, Koiviston ja Ahtisaaren käyttämän Cadillacin.

Jari Mäki perusti yrityksensä vuonna 1989. Sen toinen omistaja, Mäen vaimo Katariina Tallgren-Mäki kuoli vuonna 2016. Heidän lapsensa ovat myös mukana yrityksen toiminnassa. Jari Mäki on palkittu vuonna 2007 Etelä-Pohjanmaan Vuoden Yrittäjä -palkinnolla sekä Ilmajoen kunnan Vuoden yrittäjänä vuonna 2009.

Mäki tunnetaan kuihtuvan Koskenkorvan kylän elävöittäjänä. Amerikka-aiheisen yrityksensä lisäksi Mäki omistaa muun muassa Koskenkorvan Shell-huoltoaseman, grillin, liikerakennuksen sekä entisen pankkitalon. Mäki on omilla rahoillaan varmistanut, että kylässä pysyy pankkiautomaatti.

Poliittinen toiminta
--------------------

Jari Mäki toimi Ilmajoen kunnanvaltuustossa vuosina 2004–2012 Kokoomuksen valtuustoryhmässä.*lähde?* Mäki oli ehdolla myös eduskuntavaaleissa 2015, muttei 711 äänellään tullut valituksi.

Mäki on innokas Donald Trumpin kannattaja.

Lähteet
-------

1. 1 2  Kirstilä, Kalle: Pieni pala Amerikkaa Etelä-Pohjanmaalla *Turun Sanomat*.  16.8.2006. Viitattu 8.6.2018.  (Tilaajille.)
2. ↑  Rinne, Petri: Täältä tullaan Koskenkorva *Turun Sanomat*.  1.5.2006. Viitattu 8.6.2018.  (Tilaajille.)
3. ↑  Jari Mäen Amerikka-bisnes laajenee Koskenkorvalla *Yle Uutiset*.  30.5.2013. Viitattu 8.6.2018.
4. 1 2 3  Summanen, Kasperi: Kokoomuksen uusi eduskuntaehdokas luottaa amerikanrautaan *Verkkouutiset*.  24.02.2015. Viitattu 8.6.2018.
5. 1 2  Hirn, Jouni: Koskenkorvan seriffi pelasti kylän huoltoaseman ja pankkiautomaatin *Kantri-liite, Maaseudun Tulevaisuus*.  15.10.2017. Viitattu 8.6.2018.
6. ↑  Valtanen, Tuula: Jari Mäki on Koskenkorvan oma sheriffi... *Helsingin Sanomat*.  29.11.1997. Viitattu 8.6.2018.  (Tilaajille.)
7. ↑  Haldin, Jari: Koskenkorvan sheriffi, Yle Elävä arkisto 16.7.2013. Viitattu 8.6.2018 .
8. ↑  Uutisia  10.10.2016. Jari Mäki Oy.  Arkistoitu 12.6.2018. Viitattu 8.6.2018.
9. ↑  Perälä, Berit: Jari Mäki pelastaa taas Koskenkorvaa *Pohjalainen*.  2.6.2016. Viitattu 8.6.2018.
10. ↑  Harju, Essi: Jari ylläpitää kylän pankkiautomaattia omalla kustannuksellaan - "Haluamme, että Koskenkorva pysyy elävänä" *Iltalehti*.  26.9.2016. Viitattu 8.6.2018.
11. ↑  Tulospalvelu (eduskuntavaalit 2015) *Helsingin Sanomat*.  Arkistoitu 12.6.2018. Viitattu 8.6.2018.
12. ↑  Mäkelä, Juho: Suomen kovin Trump-fani laittaa stetsonin päähänsä ja ajaa amerikkalaisella sheriffiautolla Helsinkiin *Turun Sanomat*.  12.7.2018. Viitattu 12.7.2018.

Aiheesta muualla
----------------

* Jari Mäki Oy:n kotisivut (Arkistoitu – Internet Archive)
* "Lännenmies Koskenkorvalta", Jari Mäen haastattelu, Ameriikan ihmisiä -blogi 2016